stanford-oval/wikipedia huggingface dataset:
Otto Aarnisalo
Teoksia

Jeesus ja Sakkeus. Piirteitä Jeesuksen elämästä 6. Suomen kirkon sisälähetysseura, Viipuri 1906
Sisar Ellonen eli mitä diakonittarella oli tehtävää syrjäkylässä. Suomen kirkon sisälähetysseura, Savonlinna 1907
Raamatun painattamisen siirtäminen kotimaahan. Suomen kirkon sisälähetysseura, Sortavala 1913
Suomen vaara : mietteitä nykyhetken varalta ; esittänyt Työmiehen poika. Otava 1918
Houkan kirje Suomen papeille. Tekijä, Sortavala 1917, Suomen kirkon sisälähetysseura, Pieksämäki 1949
Hallakorpi kuivattava. Suomen kirkon sisälähetysseura, Sortavala 1922
Venäjä ja Raamattu. Suomen kirkon sisälähetysseura, Sortavala 1922
Europan evankelisten kirkkojen velvollisuus Venäjää kohtaan : esitetty Saksan sisälähetyksen 75-vuotisjuhlassa Wittenbergissä 24 syysk. 1923. Sortavala 1923
Protestanttisen kristillisyyden ja länsimaisen sivistyksen etuvartio kaukana Pohjolassa. Suomen kirkon sisälähetysseura, Sortavala 1923
Suomen kirkon sisälähetysseura : 1905-1930. Suomen kirkon sisälähetysseura, Sortavala 1930
Sortavalan maaseurakunnan jako. Sortavala 1935
Avioerosta ja eronneitten vihkimisestä uuteen avioliittoon : tutkielma kirkolliskokousten asiakirjoista ja yritys asian ratkaisemiseksi. Tekijä, Sortavala 1938
Sisar Eeva eli mitä diakonissalla oli tehtävää Syrjäkylässä. Suomen kirkon sisälähetysseura, Sortavala 1943
Opettajan luona 1. Suomen kirkon sisälähetysseura, Pieksämäki 1944
Opettajan luona 2. Suomen kirkon sisälähetysseura, Pieksämäki 1947
Etsivän kirkon puolesta : Otto Aarnisalon kirjoituksia sisälähetyksen ja diakonian alalta ; toim. Matti Ojala. Suomalainen teologinen kirjallisuusseura, Pieksämäki 1964
Martin Hansen (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. kesäkuuta 1990 (ikä 34) 
Syntymäpaikka: Brøndby,  Tanska
Pelipaikka: maalivahti
Pituus: 188 cm
Seura
Seura:  Odense BK
Junioriseurat
2005–2006:  Brøndby
2006–2012:  Liverpool
Seurat
| Vuodet | Seura | O | (M) |
| 2011 | →  Bradford City | 4 | (0) |
| 2012–2013 |  Viborg | 43 | (0) |
| 2013–2014 |  Nordsjælland | 15 | (0) |
| 2014–2016 |  ADO Den Haag | 65 | (1) |
| 2016–2018 |  Ingolstadt | 26 | (0) |
| 2017 | →  Heerenveen | 3 | (0) |
| 2018–2019 |  Basel | 9 | (0) |
| 2019 | Strømsgodset | 13 | (0) |
| 2020–2022 |  Hannover 96 | 14 | (0) |
| 2022– |  OB | 25 | (0) |
Maajoukkue
| 2006 |  Tanska U16 | 1 | (0) |
| 2006–2007 |  Tanska U17 | 2 | (0) |
| 2008 |  Tanska U18 | 3 | (0) |
| 2008–2009 |  Tanska U19 | 11 | (0) |
| 2009 |  Tanska U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2023.
Martin Hansen (s. 15. kesäkuuta 1990 Brøndby) on tanskalainen jalkapalloilija, pelipaikaltaan maalivahti. Hän edustaa Odense BK:ta, johon hän siirtyi elokuussa 2022. Hän on aiemmin pelannut kotimaansa lisäksi Englannissa, Alankomaissa, Saksassa, Sveitsissä ja Norjassa.
Marksman-luokka

| Marksman-luokka |
| --- | --- |
 Luokkaan kuulunut HMS Ithuriel

Tekniset tiedot
Uppouma:  1 600 t
Pituus:  99,0 m (kokonaispituus)
Leveys:  9,7 m
Syväys:  3,7 m
Koneteho:  36 000 shp
Nopeus:  34,5 solmua
Miehistöä:  104
Aseistus
Meritorjunta:  4 x QF 4" Mk IV -tykkiä yksiputkisina P Mk XI -asennuksina 4 x 21" torpedoputkea
Ilmatorjunta:  2 x QF 2 naulan Mk II -ilmatorjuntatykkiä yksiputkisina HA Mk II -asennuksina
Marksman-luokka (tunnetaan myös nimellä Lightfoot-luokka) oli Britannian kuninkaallisen laivaston seitsemän laivueenjohtajan muodostama alusluokka. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.
Suunnittelu

Kuten muutkin Kuninkaallisen laivaston laivueenjohtajat nekin olivat paljon suurempia kuin hävittäjät. Syynä tähän olivat laivueen esikunnan henkilöstön tarvitsemat tilat sekä johtamiseen tarvittavat viestivälineet. Kaikissa luokan aluksissa oli neljä savuhormia, joista etummainen oli pidempi kuin muut. HMS Abdielin ja HMS Nimrodin etummainen hormi kuitenkin katkaistiin sodan aikana.
Alukset oli aseistettu neljällä QF 4" -tykillä, jotka oli sijoitettu etukannelle kolmen etummaisen savuhormin väleihin sekä takakannen korokkeelle. Abdiel ja HMS Gabriel muutettiin myöhemmin miinalaivoiksi, jolloin takakannen tykki sekä torpedoputket poistettiin. Muutostöiden aikana alusten takakannelle asennettiin neljännestä savuhormista taaksepäin kankailla suojattuun halliin miinakiskot 60-70 miinalle. Nimrodille ja HMS Kempenfeltille asennettiin myöhemmin QF 12 naulan 18 cwt -ilmatorjuntatykki toisen QF 2 naulan Mk II -tykin tilalle.
Alukset

Luokan aluksista tilattiin kaksi sekä 1913-1914 että 1914-1915 laivasto-ohjelmissa ja vielä kolmen aluksen tilaus sisällytettiin hätäohjelmaan.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Kempenfelt | Cammell Laird, Birkenhead | 2. lokakuuta 1914 | 1. toukokuuta 1915 | 20. elokuuta 1915 | myyty romutettavaksi 9. toukokuuta 1921 |
| HMS Lightfoot | J. Samuel White and Company, Cowes | 9. kesäkuuta 1914 | 28. toukokuuta 1915 | 29. toukokuuta 1915 | myyty romutettavaksi 9. toukokuuta 1921 |
| HMS Marksman | Hawthorn Leslie and Company, Newcastle upon Tyne | 20. heinäkuuta 1914 | 28. huhtikuuta 1915 | 18. marraskuuta 1915 | myyty romutettavaksi 8. marraskuuta 1921 |
| HMS Nimrod | William Denny and Brothers, Dumbarton | 9. lokakuuta 1914 | 12. huhtikuuta 1915 | 25. elokuuta 1915 | myyty romutettavaksi 5. marraskuuta 1926 |
| HMS Abdiel | Cammell Laird | 6. toukokuuta 1915 | 12. lokakuuta 1915 | 26. maaliskuuta 1916 | myyty romutettavaksi heinäkuussa 1936 |
| HMS Gabriel | Cammell Laird | 12. tammikuuta 1915 | 23. joulukuuta 1915 | 1. heinäkuuta 1916 | myyty romutettavaksi 9. toukokuuta 1921 |
| HMS Ithuriel | Cammell Laird | 14. tammikuuta 1915 | 18. maaliskuuta 1916 | 2. elokuuta 1916 | myyty romutettavaksi 8. marraskuuta 1921 |
Maj-Len Grönholm

Miss Suomi Maj-Len Eriksson ja 1. perintöprinsessa Tarja Leskinen (vas.) hotellihuoneessa kilpailun jälkeen helmikuussa 1972.
Maj-Len Grönholm (o.s. Eriksson; 5. kesäkuuta 1952 Helsinki – 22. kesäkuuta 2009 Inkoo) oli Miss Suomi vuonna 1972. Miss Skandinavia -kilpailussa hän sijoittui kolmanneksi perintöprinsessaksi.
Grönholm aloitti kemian, fysiikan ja eläintieteen opinnot ja valmistui filosofian maisteriksi. Hän toimi yliopistossa tutkijana ja valmistui erityisopettajaksi. Hän toimi ala-asteen rehtorina ja Espoon kouluviraston opetuspäällikkönä, opettajana entisessä omassa koulussaan Munkkiniemen ruotsinkielisessä yläkoulussa ja viimeiseksi rehtorina Lohjan ruotsinkielisessä yläkoulussa (Källhagens skola).
Ennen kuolemaansa hän oli työstään sairauslomalla ja oli jäämässä sairauseläkkeelle.
Eriksson toimi yhteensä 16 vuotta RKP:n kaupunginvaltuutettuna Kauniaisissa ja Espoossa ja oli kaksi kertaa eduskuntavaaliehdokkaana RKP:n listalla. Perhe muutti sittemmin Inkooseen, ja hän toimi Inkoon kunnanvaltuutettuna vuoden 2009 alusta kuolemaansa saakka.
Grönholm sairasti syöpää. Hänelle tehtiin kaksi rintasyöpäleikkausta vuosina 2002 ja 2004. Vuonna 2007 löydettiin etäpesäke maksasta. Grönholm kuoli syöpään vuonna 2009.
Maj-Len Remahl

Maj-Len Anita Remahl (s. 3. joulukuuta 1942 Vaasa) on suomalainen entinen ammattiyhdistysjohtaja.
Vaasassa syntynyt Maj-Len, alkujaan Röhnholm, kasvoi ruotsinkielisessä perheessä asuen Sepänkylän, Palosaaren ja Huutoniemen kaupunginosissa. Hän opiskeli Vasa Svenska Flicklyceum - ja Vasa handelsläroverk -oppilaitoksissa ja työskenteli valmistuttuaan eri hallintotehtävissä. Hän avioitui vuonna 1961 ja synnytti ensimmäisen lapsensa samana vuonna. Äitiyslomallaan hän alkoi toimia aktiivisesti SDP:ssä.
Remahl liittyi Toimihenkilöunioniin vuonna 1972 ja nimitettiin 1976 järjestön ensimmäiseksi aluesihteeriksi Keski-Suomeen. Vuonna 1980 hän ryhtyi työskentelemään Liiketyöntekijäin Liitossa.
Remahl valittiin liiton puheenjohtajaksi 1986. Huolimatta järjestön tuesta hän oli varsin vähän tunnettu, mutta tasa-arvolain hyväksyminen samana vuonna vauhditti hänen kampanjaansa. Seuraavana vuonna tapahtui järjestöjen yhdistyminen, jossa muodostui Liikealan ammattiliitto. Remahl jatkoi uuden järjestön johdossa.
Vuonna 1999 Remahl valittiin kansainvälisen International Federation of Commercial, Clerical, Professional and Technical Employees-järjestön (FIET) johtoon ensimmäisenä naisena tässä tahtävässä. Vuoden lopussa FIET:istä tuli osa uutta UNI Global Union -järjestöä ja Remahl valittiin sen johtoon 2001. Tuolloin kyseessä oli suurin järjestö, jolla oli suomalainen johtaja. Liikealan ammattiliitto liitettiin osaksi Palvelualojen ammattiliitto Pamia ja Remahlista tuli sen uuden järjestön ensimmäinen johtaja. Hän jäi eläkkeelle ammattiyhdistystehtävistään vuosina 2002 ja 2003.
Käännös suomeksi
Martha Tynæs

| Martha Tynæs |
| --- | --- |

Henkilötiedot
Muut nimet:  Martha Ottomine Steen Tynæs
Syntynyt: 5. marraskuuta 1870 Flora, Norja
Kuollut: 8. tammikuuta 1930 (59 vuotta) Oslo, Norja
Ammatti:  poliitikko
Puoliso:  Lars Larsen Tynæs
Martha Ottomine Steen Tynæs (5. marraskuuta 1870 Flora – 8. tammikuuta 1930 Oslo) oli norjalainen työväenpuolueen poliitikko ja naisasianainen. Hän oli Oslon kaupunginvaltuuston jäsen vuosina 1901–1919 ja samalla koko Norjan ensimmäisiä kunnanvaltuustossa istuneita naisia, sekä työväenpuolueen keskushallituksen jäsen. Työväenpuolueen radikalisoituessa vuonna 1921 Tynæs siirtyi maltilliseen Norjan sosiaalidemokraattisen työväenpuolueen. Poliitikkona Tynæsille tärkeä asia oli yksinhuoltajaäitien asema. Hän oli mukana asiantuntijaryhmässä, joka oli laatimassa sosiaaliministeri Johan Castbergin nimen saaneita "Castbergin lakeja", joilla muun muassa avioliiton ulkopuolella syntyneet lapset saivat perimisoikeuden.
Norjan työväenpuolueen keskushallitus 1906–1909. Tynæs äärimmäisenä oikealla.
Aiheesta muualla

Kuvia tai muita tiedostoja aiheesta Martha Tynæs Wikimedia Commonsissa
Martin Ahlström

Martin Kasimir Ahlström (s. 25. syyskuuta 1946 Raisio) on turkulainen kuvataiteilija ja graafikko. Hän on Torsten ja Hilla Ahlströmin esikoislapsi. Turun piirustuskoulusta valmistunut taiteilija debytoi vuonna 1972.
Martin avioitui Saga Marianne Thomén kanssa vuonna 1968.
Esikoinen Jan Kasimir Syntyi vuonna 1973 ja Johanna Maria vuonna 1976.
Ahlström on toiminut Turun piirustuskoulun lehtorina.
Ahlströmin teräsreliefi Opin valo on Raision lukion seinässä. Teos on vuodelta 2003.
Ahlströmin grafiikka on tarkkaa ja yksityiskohtaista. Tyypillinen teos 1970-luvulta sisälsi muutamia esineitä, joilla ei muodollisesti ollut yhteyttä toisiinsa. Sommitelman tarkka jäsentäminen antoi katsojalle vapauden tulkita näkemäänsä. Hänen 1980-luvun tuotannolleen tyypillistä oli valita rajattu  kohde kaupunkimaisemasta, tai tehdä sarja muutoksen alla olleesta kohteesta. Yleisin aihe oli rakennus tai tarkasti rajattu maisema.
Martin Ahlström siirtyi 1990-luvulla yhä abstraktimpaan tyyliin. Tyypillinen aihe oli edelleen työkalu tai koneen osa, jonka taiteilija muutti usein lähes tunnistamattomaan muotoon. Myös usealla värillä toteutetut työt kuuluivat hänen 1990-luvun tuotantoonsa.
Tuotteliaana taiteilijana tunnettu Ahlström tunnetaan parhaiten grafiikastaan ja veistoksistaan. 
Hänelle annettiin Valtion taidepalkinto vuonna 1972.
Messigny-et-Vantoux

| Messigny-et-Vantoux |
| --- | --- |

 vaakuna
 Messigny-et-Vantoux
 Koordinaatit: 47°24′24″N, 5°01′05″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  33,9 km²
Korkeus:  300 m
Väkiluku (2018):  1 675 
 – Väestötiheys:  49 as./km²
Kunnan numero:  21408
 
 Kunnan kotisivut 
Infobox OKVirheellinen NIMI-arvo: 
Messigny-et-Vantoux on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 10 kilometriä Dijonin kaupungista pohjoiseen.
Kunnan keskustassa oleva romaaninen Saint Vallierin kirkko on peräisin 1200-luvulta. Kirkossa on uskonnollisia maalauksia 1400- ja 1500-luvuilta. Château de Vantoux on yksityisomistuksessa oleva linna. Se on Ludvig XVI:n tyylinen, ja sitä ympäröi ranskalainen puutarha sekä näyttävät ulkorakennukset. Kunnan pesutalo on rakenteeltaan atrium.
Saint Vallierin kirkko
Château de Vantoux
Pesutalo
Aiheesta muualla

Kuvia tai muita tiedostoja aiheesta Messigny-et-Vantoux Wikimedia Commonsissa
Mangomehu

Mangomehu on mangosta tehtyä mehua. Sitä myydään aasialaistyylisissä kaupoissa. Myytävän mangomehun pääraaka-aine ei ole aina mango. Mangomehua käytetään sekamehuissa omenamehun kanssa. Sitä on sekamehuissa myös appelsiinimehun kanssa.
Paljastavat merkinnät

| Paljastavat merkinnät> Notes on a Scandal |
| --- | --- |

Ohjaaja:  Richard Eyre
Käsikirjoittaja:  Käsikirjoitus: Patrick Marber Romaani: Zoë Heller
Tuottaja:  Redmond Morris  Scott Rudin  Robert Fox
Säveltäjä:  Philip Glass
Kuvaaja:  Chris Menges
Leikkaaja:  John Bloom
Pääosat:  Judi Dench Cate Blanchett Bill Nighy
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Fox Searchlight Pictures
Levittäjä:  InterCom Netflix
Ensi-ilta:  2006
Kesto:  98 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Paljastavat merkinnät on Richard Eyren ohjaama elokuva vuodelta 2006. Se perustuu Zoë Hellerin romaaniin Notes on a Scandal.
Elokuvan tapahtumat sijoittuvat lontoolaiseen kouluun ja sen lähimiljööseen sekä ajallisesti 2000-vuosikymmenen puoliväliin.
Juoni

Barbara Covett on eläkeikää lähestyvä, yksinäisyydestä kärsivä opettaja peruskoulussa. Hän pitää päiväkirjaa, johon hän kirjoittaa kaikki intiimit toiveensa, tapahtumat ja näkemyksensä muista. Bathsheba 'Sheba' Hart on uusi kuvaamataidon opettaja. Covett ihastuu nuoreen Hartiin ja auttaa tätä sopeutumaan rauhattomaan koulumaailmaan, minkä myötä he ystävystyvät. Covettille paljastuu Hartin suhde nuoreen 15-vuotiaaseen oppilaaseen. Tämä kuitenkin lupaa olla paljastamatta asiaa vastapalveluksi ystävyydestä ja jos Hart lupaa lopettaa suhteen. Suhde kuitenkin jatkuu ja Covett saa tämän selville. Kun Hart ei anna Covettille tämän kaipaamaa huomiota, hän paljastaa lopulta suhteen, kuitenkin siten, että Hart ei tiedä hänen paljastaneen sen. Seuranneen kohun myötä sekä Hart että Covett joutuvat eroamaan työstään ja Hart joutuu muuttamaan Covettin luo. Hart löytää Covettin päiväkirjan, josta selviää tämän paljastaneen Hartin suhteen sekä tämän pakkomielteinen ja sairaalloinen yksinäisyys ja läheisyyden kaipuu. Hart saa 10 kuukauden tuomion mutta saa lopulta perheeltään anteeksi. Covett pyrkii löytämään uuden ystävän ja vaikuttaa saavan sellaisen Annabelistä.
Rooleissa

| 0 | 1 | 2 |
| --- | --- | --- |
|  Judi Dench   | … |   Barbara Covett, vanhempi historian opettaja   |
|  Cate Blanchett   | … |   Bathsheba 'Sheba' Hart, uusi kuvaamataidon opettaja   |
|  Bill Nighy   | … |   Richard Hart, Sheban aviomies   |
|  Andrew Simpson   | … |   Steven Connolly, koulun oppilas ja Sheban salarakas   |
|  Juno Temple   | … |   Polly Hart, Sheban tytär   |
|  Max Lewis   | … |   Ben Hart, Sheban poika   |
|  Michael Maloney   | … |   Sandy Pabblem, koulun rehtori   |
|  Joanna Scanlan   | … |   Sue Hodge   |
|  Philip Davis   | … |   Brian Bangs   |
|  Anne-Marie Duff   | … |   Annabel, Covettin uusi tuttavuus   |
Vastaanotto

Elokuva sai yleisesti myönteisen vastaanoton. Erityisesti Denchin roolisuoritus epätoivoisen yksinäisenä Covettina sai tunnustusta. Dench oli ehdokkaana naispääosan Oscar-palkinnon saajaksi. Blanchett neuroottisen epävarmana Hartina oli myös Oscar-ehdokkaana, tosin sivuosasta.
Aiheesta muualla

Virallinen sivusto
Palmulainen

| Palmulainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Palmulaiset Dulidae
Suku::  Palmulaiset Dulus  Vieillot, 1816
Laji::  dominicus
Kaksiosainen nimi
 Dulus dominicus  (Linnaeus, 1766) 
Katso myös
   Palmulainen Wikispeciesissä   Palmulainen Commonsissa 
Infobox OKNimi-testi OKIUCN-testi OK: 
Palmulainen (Dulus dominicus) on omaan heimoonsa kuuluva varpuslintu. Palmulainen on luokiteltu elinvoimaiseksi, eikä määrän oleteta vähenevän yli 30 % seuraavaan 10 vuoteen. Palmulainen luokitellaan toisinaan tilhien heimoon, vaikkakin nykyään yleisempi käsitys on se, että palmulainen kuuluu omaan heimoonsa ja sukuunsa, joiden ainoa laji se on. Palmulainen on Dominikaanisen tasavallan kansallislintu.
Koko ja ulkonäkö

Palmulaisen pituus on noin 20 cm. Palmulainen muistuttaa rakenteeltaan kuhankeittäjiä, mutta sen väritys on ruskehtava, ja sillä on voimakkaita tummanruskeita viiruja. Palmulaisten höyhenpeite ei ole silkkinen, kuten tilhillä. Palmulaiset ovat hyvin sosiaalisia ja liikkuvat hyvin tiiviinä parvina.
Levinneisyys

Lajia tavataan ainoastaan Hispaniolan saarella Dominikaanisessa tasavallassa ja Haitissa. Palmulaisten elinalueen laajuus on noin 75 000 km².
Elinympäristö

Palmulaista tavataan avoimilla alueilla, joissa on vähän puita. Sitä tavataan pääosin alankojen palmusavanneilta, mutta se sopeutuu myös kaupunkien puistoihin ja puutarhoihin.
Lisääntyminen

Palmulaiset rakentavat lähes kaksi metriä leveän ja yli metrin korkean pesän palmunoksista. Pesää rakentaa yleensä 14 yksilöä, jotka jakavat pesän 7 osaan. Pesiessään samassa pesässä vaaran huomaaminen on helpompaa, kun tarkkailijoita on enemmän. Palmulaiset laajentavat joka vuosi pesäänsä, kunnes se voi lopulta olla jopa kaksinkertainen alkuperäiseen nähden.
Pesintä tapahtuu maalis-kesäkuussa. Pesä on yleensä palmussa, erityisesti Roystonea-suvun palmuissa. Jos sopivaa palmua ei ole tarjolla, voi pesä sijaita myös muussa puussa tai vaikkapa puhelinpylväässä. Valmiissa yhteispesässä voi olla jopa 30 erillistä asuntoa, joissa on oma sisäänkäynti. Naaras munii 2–4 munaa.
Ravinto

Palmulaisten ravinto koostuu kukista, marjoista ja hedelmistä.
Aiheesta muualla

Palmchatpage (Arkistoitu – Internet Archive)
Matti Lievonen

| Matti Lievonen |
| --- | --- |
 Matti Lievonen Suomi-areena-tapahtumassa 2014.
Henkilötiedot
Syntynyt: 24. marraskuuta 1958 (ikä 65) Raahe
Arvonimi: Vuorineuvos
Muut tiedot
Hallitusjäsenyydet:  Fortum
Matti Juhani Lievonen  (s. 24. marraskuuta 1958 Raahe) oli Nesteen toimitusjohtaja joulukuusta 2008 lokakuuhun 2018. Vuosina 1986–2008 hän työskenteli UPM-Kymmenen palveluksessa. Vuodesta 2018 Lievonen on toiminut Fortumin hallituksen puheenjohtajana. Hän jättää Fortumin hallituksen vuoden 2021 yhtiökokouksessa.
Ura

Lievonen valmistui sähköinsinööriksi Kuopion teknillisestä opistosta 1985. Hän on opiskellut myös Confederation of British Industry (CBI) -stipendiaattina Britanniassa ja suorittanut eMBA-tutkinnon Teknillisessä korkeakoulussa vuonna 2009.
Uransa alkuvaiheessa Lievonen työskenteli projekti-insinöörinä Sähkölähteenmäki Oy:ssä (1985–1986) ja automaatiopäällikkönä Yhtyneet Paperitehtaat Oy:n Tervasaaren paperitehtaalla (1986–1988). Vuosina 1989–1990 hän työskenteli Ranskassa projektipäällikkönä ja 1991–1993 Ranskan Stracelin tehtaan teknillisenä johtajana. Vuodet 1994–1997 Lievonen toimi puhelinluettelopaperin tuotannonjohtajana Kaipolan paperitehtaalla, kunnes siirtyi jälleen Ranskaan Chapelle Darblayn tehtaanjohtajaksi vuosiksi 1997–2001. Lievonen vastasi myös yhtiön Kiinan toiminnasta Changshussa.
Lievonen oli UPM-konsernin johtoryhmän jäsen 2002–2008. Hän oli vuosina 2002–2003 liiketoiminnan ja teknologian optimoinnin johtaja ja vuosina 2004–2008 hieno- ja erikoispaperien toimialajohtaja. Joulukuussa 2008 hän siirtyi Neste Oilin toimitusjohtajaksi. Hänen valintaansa yrityksen johtoon perusteltiin laajalla ja monipuolisella kokemuksella johtamisesta, prosessiteollisuudesta, suurista investointihankkeista ja kansainvälisestä liiketoiminnasta. Lievonen on jatkanut aiemman toimitusjohtaja Risto Rinteen aikana muovautunutta strategiaa keskittyä erityisesti biopolttoaineiden kehitykseen.
Lievonen on ollut Huoltovarmuuskeskuksen neuvoston jäsen kausina 2012–2015 ja 2015–2018. Hän on myös muun muassa eläkevakuutusyhtiö Ilmarisen hallintoneuvoston puheenjohtaja ja Kemianteollisuus ry:n hallituksen varapuheenjohtaja sekä SSAB:n hallituksen jäsen.
Toukokuussa 2013 Lievoselle myönnettiin vuorineuvoksen arvonimi. Vuonna 2016 hän sai Aalto-yliopiston tekniikan kunniatohtorin arvon.
Aiheesta muualla

Lievosen profiili Bloombergin sivuilla
Koistinen, Antti: Nesteen Lievonen Kova talous -haastattelussa: Jakeluvelvoitteen nosto käynnistäisi satojen miljoonien biopolttoaineinvestoinnit Yle.fi. 16.5.2016.
Malaga – salakuljettajien paratiisi

| Malaga – salakuljettajien paratiisi> Malaga |
| --- | --- |

Ohjaaja:  Richard Sale
Käsikirjoittaja:  Robert Westerby
Säveltäjä:  Benjamin Frankel
Kuvaaja:  Christopher Challis
Leikkaaja:  A. S. Bates
Lavastaja:   Vincent Korda  Wilfred Shingleton 
Pääosat:   Maureen O'Hara  Macdonald Carey 
Valmistustiedot
Valmistusmaa:  Iso-Britannia
Tuotantoyhtiö:  British Lion Films
Levittäjä:  Columbia Pictures
Ensi-ilta:  1954
Kesto:  77 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Malaga – salakuljettajien paratiisi (engl. Malaga) on brittiläinen elokuva vuodelta 1954. Yhdysvalloissa sitä levitettiin nimellä Fire over Africa. Maureen O'Hara esittää elokuvassa CIA:n edeltäjän OSS:n agenttia, joka lähetetään Tangeriin tutkimaan Välimerellä toimivaa salakuljettajien rengasta.
Pääosissa

| 0 | 1 | 2 |
| --- | --- | --- |
|  Macdonald Carey  | … |  Van Logan, agentti peitetöissä   |
|  Maureen O'Hara  | … |  Joanna Dane, agentti    |
|  Binnie Barnes  | … |  Frisco, sukellusyrittäjä   |
|  Guy Middleton  | … |  Soames   |
Martin Hansen ja Mikael Nord

Martin Hansen ja Mikael Nord Andersson ovat ruotsalaisia musiikkituottajia. He ovat tuottaneet yhdessä rockyhtye The Rasmuksen kolme albumia vuosilta 2001–2005 (Into, Dead Letters ja Hide from the Sun), mikä on heidän tunnetuin työnsä.
Martin Hansen aloitti musiikkiuransa soittamalla ja laulamalla 1990-luvun alkupuolella monissa eri yhtyeissä Göteborgissa. Vuosina 1996–1998 hän opiskeli äänisuunnittelua Luulajan yliopistossa.
Mikael Nord on työskennellyt muusikkona ja tuottajana 1980-luvun puolestavälistä lähtien ja esiintynyt ympäri Ruotsia Ulf Lundellin, Eva Dahlgrenin ja Tomas Ledinin yhtyeissä. 1990-luvun alussa hän teki omaa musiikkia Nord-yhtyeessään, ja vuosina 1994–1995 hän oli kitaristina Roxetten maailmankiertueella.
Hansen ja Nord tapasivat vuonna 1998, ja he tuottivat yhdessä Sofi Bonden kappaleen One. Kansainvälistä menestystä he saavuttivat vuonna 2001, jolloin he pääsivät tuottamaan The Rasmuksen Into-albumin. Se myi tuplaplatinaa Suomessa, ja yhtye sai neljä Emma-patsasta. Yhtyeen suuri kansainvälinen läpimurto tapahtui, kun Hansenin ja Nordin tuottama albumi Dead Letters sekä sen single In the Shadows nousivat korkealle listoilla niin Euroopassa kuin muuallakin maailmassa. Tuottajaparin töistä Ruotsissa saivat julkisuutta myös kultaa myynyt Björn Skifsin Ingen Annat, jonka Hansen kirjoitti, sekä Peter LeMarcin albumi, joka myi maassa platinaa. Myös Ana Johnssonin esittämä We are, joka on Spider-man 2 -elokuvan soundtrackilla, on Hansenin ja Nordin tuottama.
Hansen ja Nord omistavat myös Nord Studios -levytysstudion, joka sijaitsee Tukholman Brommassa.
Aiheesta muualla

Nord Studios (Arkistoitu – Internet Archive) (englanniksi)
Messier 96

| Messier 96 |
| --- | --- |

Historia
Löytäjä:  Pierre Méchain
Löytöpäivä:  1781
Muut nimet:  NGC 3368, UGC 5882, PGC 32192
Ominaisuudet
Tyyppi:  SAB(rs)ab
Etäisyys:  34 ± 3 milj. valovuotta
Koko:  7.6′ × 5.2′
Havaitseminen
Tähdistö:  Leijona (tähdistö)
Rektaskensio:  10h 46 45.7s
Deklinaatio:  +11° 49′ 12″
Suhteellinen kirkkaus:  10.1m
Messier 96 (tai NGC 3368) on kierteisgalaksi noin 34 miljoonan valovuoden päässä maapallosta. Se sijaitsee Leijonan tähdistössä. Pierre Méchain löysi M96:n 20. maaliskuuta 1781.
M96 on M96-ryhmän kirkkain galaksi, ryhmään kuuluu sen lisäksi Messierin luettelon kohteet M95 ja M105 ja ainakin yhdeksän muuta galaksia.